Eesti Pagulasabi sihtrühma kuulusid madala sissetulekuga pered, esmajoones naisettevõtjad. Taotlustes hinnati äriplaani ning idee jätkusuutlikkust ja uudsust. Kõige rohkem küsiti toetust toitlustus- ja iluteenuste projektidele, ent oli ka uuenduslikke ideid. Näiteks kunstiprojekt, millega tahetakse toota epoksiidist ehteid ja 3D esemeid, ning väikeäri, mis ostaks kokku vanu ja katkisi kliimaseadmeid, et võtta need varuosadeks ning panna neist kokku töötavad seadmeid.
#000006
Homsi inimesed on oma ärivaistu poolest tuntud kogu regioonis. Nour (32) ja tema mees elavad nüüd Mafraqis, Jordaania suuurima pagulaslaagri Zaatari läheduses. Nad olid ettevõtlikud juba Homsis. Neil oli restoran ja lisaks disainis Nour laheriikide pesuettevõtetele tooteid. Pagulasabi kursusele kandideeris Nour ideega avada koduköök, kus toota turustamiseks traditsioonilise araabia köögi pooltooteid. Peres on neli väikest last ja Nour eelistab töötada kodust. Pärast koolitust ja äriplaani koostamist sai ta 1300 euro väärtuses seadmeid: sügavkülmik, ahi, hakklihamasin, köögikombain jpm.
#000009
Nüüd saab Nour kodus rohkem toitu valmistada ja seda sügavkülmikus säilitada, et varuda müügiks suurem kogus. Tänu investeeringule on Nour toidumüüki oluliselt laiendanud ning oskab oma tegevusi paremini turundada ja planeerida. Tema põhikliendid on koolid, samuti sõlmis ta just lepingu ühe ülikooli sööklaga. Tänu äritegevusele saavad ta lapsed käia nüüd süüria erakoolis, sest tema poeg kartis käia Jordaania koolis, kus süüria lapsi sageli kiusatakse.
#000010
Randal õnnestus suurendanud enda sissetulekut ja pakkuda tööd teistelegi
#000011
Randa (33) äriidee oli täiustada oma äri- iluteenuste salongi, mille ta avas juba 2018. aastal, kuid mis tegeles vaid lihtsate lõikustega. Pärast koolitust taotles ta toetust, et osta äri laiendamiseks vajalikke seadmeid ja materjale: toolid, juuksurikäärid, aurutajad, parafiin jpm. Lisaks salongi uuendamisele läbis Randa erinevate hoolduste kursuseid, mistõttu pakub ta nüüd salongis rohkem teenuseid. Ta toodab nüüd kolleegidega käsitööseepe, mida salongis müüa. Randa igakuine sissetulek on kasvanud umbes 20 protsenti, ta pakub tööd veel kahele naisele, kes plaanivad avada ühel hetkel oma äri, tema lapsed saavad käia erakoolis ja ta tegi ära autojuhiload.
#000012